Minden barátomat meghívtam A Bandából.
A BANDA
Multimilliomos YouTube-sztár, pedig csak 15 éves!
Ami régen a Miki Egér Klub volt, az most A Banda.
Egy csapat tini összedolgozik, hogy nagysikerű,
virális videókat gyártsanak.
-Itt a teljes Banda! -Sawyer vagyok!
-Hayden! -Gavin!
Piper.
-Sophie. -Corinne.
Mindenféle… kihívásokat teljesítettünk.
Le kell húzniuk egy pohár vizet hét másodperc alatt.
„Ne hagyd abba a zabálást!”!
A gyerekek nagyon-nagyon élvezték.
4 millió megtekintésed van. Helyezzük kontextusba.
A CNN egy hét alatt tud 2, 2 milliót.
Online szupersztár vagy.
Piper hihetetlenül népszerű gyerekinfluenszer.
Nyolc éves korom óta szerepelek.
Többmilliárd megtekintéssel milliókat keresett.
Tiffany Smith Piper anyukája és menedzsere.
Vissza tudod húzni a kezed?
Ő vezette rá a gyerekeket a hírnév útjára.
Vicces és ártalmatlan szórakozásnak tűnt az egész. Pedig…
kicsit sem volt ártalmatlan.
A SZTÁR ANYJA AZZAL HENCEGETT, HOGY Ő EGY STRICI
AZ ANYUKÁT 11 TINÉDZSER BÁNTALMAZÁSÁVAL VÁDOLJÁK
Egy ifjú hölgy több mint 10 millió követőt szerzett a YouTube-on,
a barátaival forgatott videóknak köszönhetően.
Az egykori barátok és szüleik kizsákmányolás miatt perelnek.
Napi 12 órát dolgoztam. Másnap minden kezdődött elölről.
Tiffany kétes helyzetekbe kényszerített.
-Gyerünk, közelebb! -Egyetlen felnőttnek sem lenne szabad
ilyen dolgokra utasítania a gyerekeket.
Kiskorú vagyok, mégis van állásom.
Nem gondoltam, hogy ez veszélyes is lehet.
Flörtölj a kamerával!
Ide járnak a pedofilok gyerektartalomért.
Maradj így!
Mókásnak állították be, de a valóság az, hogy szörnyű volt.
-Nem megy! Nem bírom! -Tiffany üvöltözött velük.
Mintha egy szektában lettek volna.
Szörnyeteg módjára viselkedett.
-Tiszteletlen kis ribanc! -Tiffany tönkretette a gyermekkorunkat.
ROSSZ TÁRSASÁG: KI ÁLL A GYEREKINFLUENSZEREK MÖGÖTT?
2024 LAS VEGAS, NEVADA ÁLLAM
-Frank mindig meg tud nevettetni. -Nagy figura.
Mi lennél szívesebben? Kislány, vagy cuki mopsz?
Kislány, akinek van egy mopsza.
Ez volt a legelső videóm. Rettenetesen izgultam.
Itt még ártalmatlan szórakozás volt. Jól éreztük magunkat.
Felnéztem Piperre. Mégiscsak az uncsitesónk.
Tökre szerettem volna videókat csinálni a YouTube-ra.
Nekem Piper hiányzik a legjobban. Kár, hogy már nem az életem része.
Emlékszem, mennyire jól éreztétek magatokat
bolondozás közben.
Tiffany a nővérem, Piper pedig az unokahúgom.
A Georgia állambeli Cantonban nőttünk fel. Tiffany 26 éves volt,
amikor Piper megszületett. Közben apuka lelépett.
Tiffany otthon maradt a szüleinknél. Saját vállalkozásba kezdett,
és nyitott egy kisállat-kozmetikát. Egyedül nevelte fel Pipert,
aki kiskorától kezdve társasági lény volt. Sokat táncolt és énekelt.
Látszott rajta, hogy különleges.
Piper négy éves kora körül kezdett versenyekre járni.
Három éves korában nyerte az elsőt a július 4-ei ünnepen.
Tele van trófeákkal.
Egyszerűen tökéletes volt.
Szerintem Tiffany szempontjából az volt a lényeg, hogy bebizonyítsa Piper apjának,
hogy hiba volt elhagynia őket, és most mindenről lemarad.
Piper bikiniben pózolt, barnítóspray-t használt,
belőtte a haját. Sokat gyakorolt, koreográfiákat tanult be.
Szeretett a figyelem középpontjában lenni. Igényelte a figyelmet,
a tapsot és a díjakat. Tiffany elvárta, hogy ő legyen a legjobb,
és nem érte be a második helyekkel. Amikor kiderült,
hogy Piper sikerrel veszi az akadályokat, Tiffany úgy döntött,
tesznek egy próbát a közösségi médiában is.
Ez itt a YSBNow podcast. Különleges vendégünk van.
-Szia, Brachel! -Mikor döntöttél úgy,
hogy megmutatod magad a közösségi médiában?
Befejeztem a versenyzést, és rátaláltam a Musicaly nevű appra.
Kipróbáltam, és
egyre többen jelöltek be ismerősnek.
PIPER 9 ÉVES
A playback-applikáció 2014-ben indult.
-Ez egy krumpli! Ficánkol! Ficánkol! -Vicces, tátogós kisfilmeket
lehetett rá feltölteni. Imádták a gyerekek.
13 éves kortól volt szabad posztolni, de a 6-8 évesek is teljesen rákattantak.
A szüleik itt tudtak büszkélkedni velük. A Musicaly nevet váltott,
és TikTok lett belőle.
2007-ben a „Charlie beleharapott az ujjamba”
című videó nagyot ment a YouTube-on. Innentől számítjuk a közösségi
oldalak felívelését. Egyre több ember osztotta meg
az életét a felületeken. Eleinte alig néhányan látták a videókat.
-Szia, anya! -Melyik játékot szeretnéd?
2011-re többmillió felhasználójuk lett.
Ezt itt!
Az első sztárjai gyerekek voltak.
Kiskoromban imádtam a csomagkibontós videókat.
Mondtam anyunak, hogy én is filmezni akarok!
Sziasztok! Piper Rockelle vagyok!
És ma „slime”-ot fogunk készíteni.
Ehhez elsőként iskolai ragasztóra lesz szükségünk.
Piper videóit elnézve egyértelmű, hogy ez már egy teljesen másik világ volt,
mint a versenyzés. Látni, hogy egy kicsit se zavarja a kamera.
Tiffany éjjel-nappal videózta, amit a lánya csinál. Mondhatni,
a napi rutinjukká vált.
Zseniális, ahogy Tiffany képes volt kihasználni
az új médiaplatformokat. A közösségi média bármire képes.
Márkát építhetsz, barátokat szerezhetsz, bárkivel kapcsolatba léphetsz.
Tiffany meglátta benne a lehetőséget a lánya számára, és élt is vele.
Az internetes platformok térhódításával egyidőben az átlagemberek már a tévében
is hírnévre tehettek szert a valóságshow-knak köszönhetően.
Piper észrevette a kitörési lehetőséget, és bejutott az Ikertánc című műsorba.
Helló! Tiffany vagyok, Ő pedig a csodaszép lányom, Piper.
Anyukámat minden gyerek imádja.
Ekkor nyerhettünk először bepillantást Tiffany gyereknevelési módszereibe.
Komoly nyomást helyezett a lányára.
Íme, az alkalom, hogy megszerezd az első helyet.
Oké.
Én ezt szeretném.
Piper már gyermekkorától kezdve az édesanyja
kedvében szeretett volna járni. Ő akart lenni a déli államok
legnépszerűbb előadóművésze.
De… egyáltalán nem járt iskolába.
Nyolc éves kora körül Ashley figyelmeztette Tiffanyt,
hogy Pipernek az iskolában a helye, mert jogában áll tanulni.
Csúnyán összevesztek. Tiffany a kislány szociális készségeinek
fejlesztésére helyezte a hangsúlyt. Meghallgatásokra járt, sok fellépése volt,
és gond nélkül eltársalgott a felnőttekkel.
Nem értettem, mire jó ez, de támogattam őket.
2017-et írtunk. Egy barátom szólt,
hogy vigyem el Corinne lányomat egy meghallgatásra.
Piper Rockelle számára kerestek háttértáncosokat.
Egy barátom mondta, hogy Pipert megkoronázták a Musicaly-ben.
Nagyon nehéz volt koronát szerezni, szóval le voltam lenyűgözve.
Corinne-t nagyon érdekelte a színészet, az éneklés, a tánc, satöbbi.
Próbáltunk fellépéseket vállalni, úgyhogy suli helyett
meghallgatásokra vittem. Az egyik helyen egy teljes
stáb várt minket.
Az Ikertáncba kerestek résztvevőket.
Piper nagyon cuki volt. Hamar megtaláltuk a közös hangot,
és végigdumáltuk a válogatót.
A forgatás után kiderült, hogy mindannyian Georgiában élünk,
egymástól 20 perc távolságra. A csajok azonnal kitalálták,
hogy több időt akarnak együtt tölteni.
Tiffany és én, mondhatni összekovácsolódtunk.
Segíteni szerettünk volna a gyermekeinknek.
Tiffany elmondta, hogy nagyon érdekli a YouTube-os
szereplés, mert látta,
hogy egyre többen használják
a közösségi platformokat.
Kecskenyelven volt.
Elpakolnád a játékaidat? Kezdheted!
Mutasd csak, Everleigh! A mindenit!
Tiffany azt mondta, hogy mi is össze tudjuk
hozni a nagy durranást.
Korábban soha nem csináltam ilyet, szóval tetszett az ötlet.
Úgy tűnt, hogy Tiffany nagyon érti
a közösségi média világát.
Corinne! Ez az, kislány! Piper! Gyíá!
Tiffany felpakolta a YouTube-ra, aztán rám írt,
hogy már 20 000-en látták a videót. Mondtam neki, hogy „ez aztán szuper”.
Bár nem tudtam, ez jónak számít-e. Aztán már 40, meg 70 ezer néző volt.
A videót több, mint egymilliószor nézték meg.
Korábban még nem kaptam ekkora figyelmet a közösségi médiában.
Teljesen bezsongtam tőle.
Folytattuk a dolgot, és a videók remekül teljesítettek.
Az Ikertánc után Piper ismertsége gyorsan megugrott. Sokan bekövették.
Úgyhogy 2017-ben Los Angelesbe költöztek.
Na, ne!
Éppen LA-be tartunk.
Megyünk a reptérre.
Bizony. A reptérre.
Mire készülsz, Tizenhárom?
Ki akarsz ugrani?
Tiffany és Piper összecuccoltak, fogták a macskákat,
és elindultak az amerikai álom irányába.
Reszkess, Los Angeles!
A kölyökinfluenszer iparág központja Los Angelesben található.
Itt vannak a tehetséggondozók, és az összes nagy ügynökség.
Tiffany sikereket szeretetett volna elérni,
szóval beindította Piper YouTube csatornáját és kialakította az
online személyiségét.
Sziasztok! Ő itt Hunter, a bátyám.
Hunterrel egy Los Angeles-i konferencián találkoztak. Wyomingból utazott oda.
Ő is elkezdett szerepelni Piper csatornáján.
A bátyjaként állították be. Mi persze nem értettük,
miért hazudnak ekkorát.
Na, mizu? Mi vagyunk azok, Raegan Beast és Hunter!
Hunterrel azután találkoztam, hogy átmentem Piperhez egy közös munkára. Ő
volt az operatőr, egyben a szerkesztő is.
Hörpöljünk!
Transznemű vagyok, és nem nagyon vannak nem-transz
fiúhaverjaim. Hunter olyan volt, mintha a bátyám lenne.
Mindig számíthattam rá.
Azzal szokott viccelődni, hogy… néha összefekszenek Tiffanyval.
Csini vagy!
Miután megismerkedtünk, elárulta, hogy ő Piper testvére a YouTube-on,
de a rokonság nem biológiai.
Győzött a nagytestvér!
De a kamerán kívül is bátyjaként viselkedett.
Mindig ott volt Pipernek, de nem úgy, mint egy mostohaapa,
hanem mint egy gyerekes bratyó. Szerintem Tiffanyval is csináltak ezt-azt.
Fogalmam sincs, Piper tudott-e erről.
Hunter Tiffany jóval fiatalabb pasija volt.
Hali! Újra itthon! Úgy nézek ki, mint a Grincs. Pipes és Tiffany is.
19, vagy 20 évesen beköltözött hozzájuk tartalmat gyártani.
Sokan kérdeztétek, hogy néz ki egy estém.
A reggeli rutinomat már megosztottam korábban.
Pipert az Isten is közösségi média szereplésre teremtette.
Teljesen természetesen viselkedett a kamera előtt.
Piper nagyon cuki volt. Mindenki imádta őt.
Mágnesként vonzotta magához az embereket. Végtelenül hiteles volt.
Tiffany egy nagyon is életképes brandet épített fel arra,
hogy bemutassa egy gyerek mindennapi életét.
A Piper nevével fémjelzett üzlet egyre nagyobb népszerűségre tett szert,
és Tiffany a lehető legtöbbet akarta ebből kihozni.
Mit csinálsz?
Szendvicset.
Mesélj a pizsipartiról.
Csak a szokásos.
Fel se fogunk tűnni.
Piper megcsípett egy szerepet a Mani című műsorban, ami a Braten ment.
A Brat az internet Disney csatornája. Sok népszerű sorozatuk volt,
például a Mani a YouTube-on.
Mit gondolsz, hová mész?
A dadusoknak kötelező részt venni a sminkelésben.
Hát én nem csinálok ilyet!
A Mani egy férfi gyerekfelügyelőről szólt.
Piper egy Skye nevű karaktert játszott a műsorban, aki egy puccos úrikislány volt.
Négylépéses útmutató a népszerűséghez.
Egy: megszabadulunk a negatív rezgésektől.
Én egy gót, emós kiscsajt játszottam, aki bármit is csinált,
Piper az ellenkezőjét tette. Addig fogalmam sem volt róla, hogy ki ő.
Nem tudtam a közösségi médiás jelenlétéről.
Sophie-nak még Instagram-fiókja sem volt akkoriban. A Bratnél ragaszkodtak hozzá,
hogy csinálnia kell egyet, mert náluk mindenki nagyot
ment a közösségi médiában.
Sophie eleinte csak statiszta volt a Maniben,
de annyira megszerették a karakterét, hogy előléptették.
Feketében vagyok, hogy beolvadjak.
Piperrel és Tiffanyval a forgatáson találkoztunk.
Sokat beszélgettünk, és felkértek,
hogy szerepeljek egy YouTube videóban, a Nem férek a bőrödbe című film alapján.
Ebben Piper karaktere, Skye testet cserél a gót lánnyal.
A forgatás összehozott minket.
Tiffany gyakran áthívta Sophie-t pizsipartira,
és olyankor videóztak.
Mennyi az idő?
11:10.
Nagyon késő van.
Akkoriban semmit sem tudtam a YouTube-ról. Ártalmatlan időtöltésnek hittem.
A két lány hamar egymásra talált.
Egyre jobb barátnők lettünk. A forgatáson közel kerültünk egymáshoz,
és rájöttünk, hogy sok bennünk a közös.
Úgy éreztem, hogy senki sem ért meg, és ő volt az egyetlen,
aki hajlandó volt tenni azért, hogy jobban megismerjen.
Vele mindig tudtam beszélni az érzéseimről.
Legjobb barátnők lettünk. Eddig még nem volt legjobb barátom.
Olyanok vagyunk, mint a testvérek.
Fölvesszük az utolsó jelenetet.
Egy darabig szerepeltünk a Maniben, de aztán jött a nyári táboros évad,
amikor Tiffany kijött a sodrából, mert egy másik színésznő
több szöveget kapott, mint Piper.
Egy nap kirángatta Pipert a forgatásról, és elkezdett mindenkivel üvöltözni.
„Nem fogjátok kivágni a lányomat a sorozatból! Ő a lelke az egésznek!
Az elejétől fogva itt van! ”
Engem is ki akart ráncigálni. De én mondtam,
hogy eszem ágában sincs velük menni. Profi vagyok, forgatás van,
nem akarom felégetni a hidat magam mögött. Tiffany tombolt.
Nem volt hajlandó hozzám szólni. Ezután elvitte magával Pipert,
a producerek pedig utánuk siettek. Azt hiszem,
egy benzinkútnál érték utol őket,
de végül nem jöttek vissza. Soha többé.
Én ott maradtam, és ez betette a kaput a barátságunknak,
amely megszűnt létezni.
Kiderült, hogy Tiffany labilis személyiség,
és vigyázni kell vele.
De ezt az infót inkább megtartottam magamnak.
Tiffany és Piper ugyan LA-ben laktak,
de azért meglátogattak bennünket az ünnepekkor.
Sok időt töltöttek a szüleinkkel. Piper ebben az időszakban került
közelebbi kapcsolatba Claire-rel.
Piper a mostoha-unokatestvérem. Ő Patience unokahúga,
anyukám pedig Patience felesége.
Mindig is megszállottja voltam a kamerának.
Számomra mindegy, hogy előtte, vagy mögötte állok.
Nem csoda, hogy izgatott voltam,
amiért megismerkedhettem Piperrel.
Felnéztem rá.
Már azelőtt is néztem a videóit, hogy megtudtam volna,
unokatestvérek vagyunk. Nem is akartam elhinni. Úgy gondoltam,
biztos egy másik Piperről van szó. Amikor először találkoztam vele,
eldobtam az agyam.
Azt gondoltam,
hogy a lányok közötti barátság jó lehetőség
Tiffany és Patience számára, hogy elmélyítsék a kapcsolatukat.
Addigra ugyanis elhidegültek egymástól.
Tiffany és én gyerekkorunkban közel álltunk
egymáshoz. Négy évvel idősebb nálam.
Sok időt töltöttünk együtt.
Nagyon jól kijöttünk.
De a válás ránk is hatással volt. Ekkor vettem észre,
hogy Tiffany megváltozott. Szóban és tettekben is egyre agresszívebbé
vált. Ekkor döntöttem úgy, hogy inkább nem beszélek vele.
Erősködtem, hogy Patience alakítson ki szorosabb
kapcsolatot a családjával.
Boldog voltam, hogy újra közel kerülhetek hozzá.
A két anyuka, egyben testvér, végre közösen neveli a gyerekeit.
Mizu? Az a terv, hogy 30 dolcsiból megszerezzük
a legkirályabb jelmezt.
2018-ban csináltuk az első közös videót Piperrel. Akkor még fogalmam sem volt,
hogy ki ő. Csak annyit tudtam, hogy ő is szeret szerepelni.
Piper Rockelle vagyok, és kalóznak öltöztem.
-Szavazzatok rám! -Sawyer vagyok. Ez a jelmezem.
Az első videó jól sikerült, és Tiffany szólt,
hogy csináljunk még párat.
Baromi hosszú műkörmöket fogunk szerezni.
Mivel Piper csatornájának nézettsége kilőtt az egekbe, Tiffany nekilátott új
-barátokat szerezni a klikkbe. -Íme, Sawyer!
Hayden!
És Gavin!
Tiffany a Jóbarátok című sorozat mintájára szervezte meg a brancsot.
Mivel az nagy siker volt, abban bízott,
hogy ezeket a srácokat is fel tudja futtatni.
-Na, szia! -Ne így tartsd a kamerát!
Corinne mindig is színésznő szeretett volna
lenni, szóval Hollywoodba költöztünk, és Tiffany megkeresett minket.
Néhány hónappal az incidensünket követően Tiffany felhívta anyukámat és
bocsánatot kért. Azt mondta, hogy nagyon hiányzom Pipernek,
és hogy sajnálja az egészet. Újra elkezdtünk videókat készíteni.
Mind összejöttek egy forgatásra, és valaki azt mondta, hogy bandáznak.
Tiffany meghallotta, és onnantól kezdve A Bandának hívta őket.
Te jössz, Piper!
Soha nem jártam rendes iskolába, szóval nem volt nagy baráti társaságom.
De segítségre volt szükségem a YouTube csatornámhoz, és megkérdeztem őket,
van-e kedvük hozzá.
Szerencsére volt.
Így megalakult A Banda. Tartalomkészítő srácok
szerveződtek Piper köré, kvázi mellékszereplőkként.
De nem volt szabad elfelejteniük, hogy ebben a műsorban Piper a sztár.
Imádom!
Nem Tiffany találta fel a spanyolviaszt.
Vajon mit varrassak magamra? Lássuk!
Ott volt a 10-es csapat.
Aztán David Dobrik csoportja, vagy a Sidemen.
Sok idősebb ember foglalkozik ezzel a neten.
Ugyanaz volt a felállás, csak gyerekekkel.
Mára ennyi lett volna. Ugye, tetszett?
-Jöhet a kihívás! -Forogjon a kerék!
Miért ezt vetted fel?
-Te miért? -A Banda egyre nagyobb nézettségre tett
szert. A videóik vírusszerűen terjedtek. Rengeteg követőjük volt.
Mindenki őket figyelte.
Mit fognak szólni?
Piper!
Nagy önbizalmat tud adni, ha a közönség szereti az embert.
Növeli az egót, egyszerűen jólesik. Ezért akarják az emberek annyira.
Szeretnék magukat különlegesnek érezni.
Volt egy időszak, amikor mi voltunk a világ leghíresebb
11 éves kölykei.
Turnéra indulunk!
Többezer gyerek jött el miattunk.
Kígyózó sorokban álltak.
Ettől csak még motiváltabb lettem. Eldöntöttem,
hogy most aztán mindent beleadok. Bármit a siker érdekében.
Lenyűgöző volt látni,
mekkora mértékben emelkedik a nézettség meg a feliratkozók száma.
Életem egyik legboldogabb napja volt, amikor átléptük az egymillió főt.
Mindig ilyesmiről álmodoztam.
Ma megmutatom nektek a házamat.
Piper Rockelle vagyok, és alig tudom elhinni,
hogy már egymillió követőm van a YouTube-on.
Döbbenetes számadat!
Tudom!
Vállalkozó, énekes, YouTube-sztár.
Ma bemutatja új dalát. Íme, a Kényeztetem magam.
Ez volt Piper első videóklipje. Olyan csajokról szólt,
akik wellness-napot tartanak, majd meg akarják szerezni
néhány srác telószámát.
Ahogy A Banda összeállt, Piper hírneve az egekbe szökött,
és rengeteg pénzt keresett.
A YouTube egy vadonatúj bevételmegosztási rendszert vezetett be.
Ha még nem tetted meg, iratkozz fel a csatornámra!
A tartalom monetizálásának hívják. Egyfelől a YouTube is fizet.
A YouTube reklámmal szórja meg a tartalmat,
aminek a díjából részesedés jár.
De a márkaügyletekkel is jól lehet keresni.
A cégek pénzt adnak a YouTubereknek, ha reklámozzák a termékeiket.
Annyira jól néznek ki!
Nagyon köszi szépen, Walmart!
Minél nagyobb a népszerűség, annál könnyebb leszerződni.
A nagy brandek bármit megtennének,
hogy három nap alatt 50 millió emberhez jussanak el.
Az influenszerek ebben tudnak segíteni.
Köszi, Mattel! Nagyon kíváncsi vagyok, melyik Gleemert kaptam.
A tartalomkészítő ipar piaci értéke 2027-re
meghaladja a félbillió dollárt.
Gusztustalan pulcsi!
Gusztustalan?
A sajátmárkás cuccok, a turnék.
A különböző bevételi források szinte egymást
táplálják. Ilyen egy több platformos, többmilliós üzlet.
Vannak gyerekek, akik hatszámjegyű összeget keresnek
influenszerkedéssel. Dollárban. Havonta.
Egyik karácsonyra kapott egy Apple számítógépet,
egy Canon kamerát meg egy Louis Vuitton táskát. Ekkor jöttem rá,
hogy sokkal több pénz van ebben, mint hittem.
Korábban nem voltam tisztában a YouTube üzletpolitikájával. Egy kicsit sem.
Egyedülálló anyuka voltam, aki Hollywoodban élt a gyermekével,
és Tiffany tudta ezt. Azt is, hogy mivel jár. Egy nap szólt,
hogy a YouTube-os videókból rengeteg pénzt lehet csinálni. Fogalmam sem volt róla.
Azt mondta, az összes számlát ki lehet belőle fizetni.
Nem értettem. Videókkal pénzt keresni? Mire ő: „Nagyon is.
” Akkoriban Corinne számára a kisfilmek csak könnyű időtöltést jelentettek.
A pénzügyi részre nem is gondoltunk.
A legjobb barátom sokkal jobb nálad!
Megkérdeztem Tiffanytól, hogyha ők ilyen sok pénzt kerestek vele,
hol van a mi részünk? Mi semmit sem kaptunk.
Arra hivatkozott, hogy Piper az, akinek sok követője van.
Szent Isten!
Tudtam, hogy pénzt csinálnak a fiamból, de úgy okoskodtam,
hogy ezáltal az ő ismertsége is növekszik. Hogy képes lesz profitálni a dologból,
tartalomkészítő lesz és márkaszerződéseket köt.
Fagyöngy.
Vagy egy íj.
Tiffany felajánlotta, hogy majd segít nekünk pénzt keresni.
Úgy voltam vele, hogy most már legalább tudjuk,
mit nyerhetünk.
Kérhetek egy kis vizet? Tényleg kéne víz.
De a piramist csinál…
Corinne!
Jézusom! Jól vagy?
-Hozok vizet! -Kelj fel!
Sok pénzt lehet keresni a közösségi médiában,
de ehhez ki kell ismerni az algoritmusokat.
Rá kell venned az embereket, hogy bekövessenek téged.
Az algoritmus az összes felvételt megnézi, és a személyes preferenciák alapján
ajánl videókat az oldal tetején.
Sok tapasztalatra van szükség ezen a téren, hogy megértsük,
hogyan lehet elég kommentet, lájkot és megosztást szerezni.
Biztos kíváncsiak vagytok rá, hogy ki szerkeszti a videóimat,
és hogy hol dolgozik!
Hunter az, aki kvázi besegít a YouTube
algoritmusának, javaslatot tesz a felvételek időtartamára.
Azt mondta, tudja,
hogy lehet nagy nézettséget és hirdetőket szerezni.
Hogy mely szavakat éri meg hashtagelni.
Alapvetően úgy optimalizálta a videókat,
hogy azok a lehető legtöbb emberhez jussanak el.
Az első tapasztalataimat a közösségi médiában
8-9 éves korom körül szereztem. Nem értettem az adatelemzéshez.
Azt se tudtam, miben segítheti a videóimat.
Felszedek pár aranyásót.
Amikor csatlakoztunk A Bandához, át kellett adnunk a
csatornánkat Hunternek. Megadtuk neki a bejelentkezési adatokat,
én meg vártam, hogy a videók még jobban teljesítsenek.
Persze, egy kicsit nehéz volt átengedni valamit, amiért olyan keményen dolgoztam,
de akkoriban ez egy nagyon jó lehetőségnek tűnt.
Szia! Hahó! Van kedved velem ebédelni?
Vezethetsz egyáltalán?
Vezess te! Tessék!
Véletlenszerűen nézegettük a házakat a Hollywood
Hillsen. Mindenki ott akar élni, aki Kaliforniába költözik.
Csodaszép ház volt, és ráadásul hatalmas!
Tiffany, Hunter és Piper egy lakást béreltek,
akárcsak mi Sophie-val.
A ház csak pár ezerrel került többe, mint amennyit összesen fizettünk.
Tudtuk, hogyha összefogunk, miénk lehet egy hely,
ahol tudunk forgatni.
Tiffany nagyon megörült a gondolatnak, akárcsak anyukám és Hunter.
Én viszont nem akartam beköltözni.
Mindig is kényelmetlenül éreztem magam Tiffany mellett, mert tudtam,
mennyire labilis.
Egyszerűen imádtam azt a házat. Udvara is volt,
ahol játszhattak a gyerekek. Biztonságban éreztem magam.
És volt egy új barátom. Valaki, aki megértette a helyzetemet,
hogy egyedülálló anya vagyok,
aki boldogulni szeretne.
Piper mindennel hozzám fordult. Úgy érezte,
velem nyugodtan beszélhet a problémáiról, és nagyon közel került anyukámhoz is.
Félrehívta anyut, úgy kérlelte,
hogy egyezzen bele az összeköltözésbe. Azt mondta,
szüksége van egy stabil szülőre, mert neki nincs olyanja.
Tiffany nem az anyjaként viselkedett. Egy olyan személy volt,
aki tartalmat gyártatott a lányával, ahelyett, hogy az érdekeit nézte volna.
Emiatt egyeztünk bele.
Piper lett a második lányom. Egy családdá váltunk.
Kinek áll jobban? Készen álltok a szavazásra?
-Ez az! -Sawyer! Sebastian!
A tartalomgyártás eleinte szórakoztatónak tűnik. De nem mindig az.
Az embernek nincs kedve mindennap vigyorogni,
és órákig beszélni a kamerába.
Van itt narancs és olivaolaj.
Mindannyiunk csatornájára forgattunk, mert Tiffany csinált nekünk sajátot.
-Én Ramóna leszek. -Napi 10-15 videót készítettünk.
Délelőtt 11-kor kezdtünk, és hajnali 1-2 óráig forgattunk.
Ez hosszú munkanap.
És… mehet, Sophie!
Nagyon kell pisilnünk!
Lefeküdtem 2-3 órára, hajnal 6-kor keltem és elmentem a suliba.
-Nagyon kell! -Ahogy végeztem, kezdődhetett a forgatás.
És ez így ment, a hét minden egyes napján. Nem kaptunk pihenőnapot.
Hívj majd! Intézem.
Csak szólj, és leszek a személyi asszisztensed.
Felvétel!
Tiffany az a fajta ember, aki mindent irányítani akar. Megmondta Pipernek, hogy
mit csináljon, aztán véleményezte a felvételt. Ha Piper valamit elrontott, az
anyja kiabált vele: „Ne már, Piper! Megy ez neked jobban is!” Mire ő elmondta, hogy
-megtesz minden tőle telhetőt. -Gyerekek! Ugyan!
Nem tűntök természetesnek. Újra! Forduljatok meg!
A végére akarat nélküli bábok lettünk.
Jaj, ne már!
Befejezhetnénk végre?
-Állj úgy, ahogy Piper! -Úgy állok!
Fordulj meg! Helyes.
Kőkemény munka volt. 50-ből 1 forgatást, ha élveztem, ahol tényleg magamat adtam.
De a legtöbb videóban csak színleltem a lelkesedést.
Mivel Corinne most már fő munkaidőben színészkedett és táncolt, tudtuk,
hogy szükség lesz egy tanárra a forgatáson.
Napi 6 órát kell tanulásra szánnunk.
Tudtuk, hogy szabályozva van, hány órát dolgozhatnak,
milyen hosszú az ebédidő, és van még pár előírás.
A kiskorú előadóművészekre egy csomó szabály vonatkozik,
amelyek bevezetése alsó hangon is évtizedekig tartott.
Az 1900-as évek első felében jöttek rá,
hogy a híres gyereksztárok közül többeket is kizsákmányoltak.
Olyan jogszabályokat vezettek be, melyek célja a fiatalok védelme volt.
Csakhogy az új platformokra nem vonatkoznak
a munkajogi rendelkezések.
Hölgyeim! Már forgatnunk kéne Sophie videóját!
Miért…
-Sophie! Sophie! -Mivel Tiffany és Hunter a YouTube-ra
készítették a videókat, úgy hitték, rájuk nem érvényesek a meglévő jogszabályok.
Sophie! A videódat kéne forgatnunk!
-Miért alszol? -Pont emiatt.
-Szedd össze magad! -Ez így túl sok!
Elmentünk Bombay Beachre. Ha még nem hallottatok róla,
ez egy elhagyott település, ahol rengeteg a macska.
Tiffanynak és Pipernek eredetileg két macskája volt.
De aztán elkezdtünk cicákat menteni, és annyira belejöttünk,
hogy a végén már 36 macsek lakott velünk.
Gyerekkorunkban egyszerre 20-30 macskánk is volt. Kinti cicák voltak.
Ha éppen nagyon hideg volt, beengedtük őket a pincébe.
Tiffany manapság is ugyanígy él.
Ennyi jószágot nem könnyű etetni. Ezt csak olyan tudja,
aki már megpróbált ellátni 30 macskát.
Előfordult, hogy a kuka annyira nehéz
volt a macskaalomtól, hogy a szemetesek nem vitték el.
Tetszik neki a kamera!
Mivel összesen volt vagy 60 macskánk, Tiffany elvárta,
hogy esténként két óra hosszat takarítsunk fertőtlenítős vízzel.
Hozott nekünk egy hatalmas felmosóvödröt.
-Diego szeretne kijönni. -Hajnal 1 körül végeztünk,
de 3-ig takarítani kellett.
Sophie és Piper elaludtak a lépcsőn miközben
a falat suvickolták. Megígértem, hogy nem mondom el senkinek,
de Piper beárult.
Akkoriban már határozottan rossz érzés volt a mindennapi forgatás.
Coco! Mekkora az esélye, hogy felnyalod?
Csináljam meg?
Mondjuk, hogy ez egy kihívás!
És tényleg felnyalja!
Miután A Banda jövedelmezővé vált, már csak a számokról szólt minden.
Egyre több követőt akartak.
-Fürdőruhát veszünk fel, mint legutóbb! -Mindig ez a vége.
Ennek érdekében bármit megtettek.
A gyerekeket pedig számukra kényelmetlen helyzetbe kényszerítették.
Mindenkire szükség lesz!
Legyetek aljasak Symonne-nal.
Megmondták, hogy szemétnek kell vele lennünk.
Észre se vegyük, fel se köszöntsük.
-Symonne! -Éppen vlogolsz?
Aha. Te pedig elkéstél.
Ami eleinte mókás volt, egyre durvább kezdett lenni.
Nem sikerült?
Valami van a kijelzőn.
-Rászállt egy bogár? -És elég rusnya volt.
Kellemetlenül és bántóan viselkedtek velünk.
Tiffany megosztó tartalmat akart csinálni a lájkokért.
Tudom, miért nem jársz szépségversenyekre.
Kivágtak, mert nem vagy szép!
Egyre rosszabb és rosszabb lett.
-Hülye lúzer! -Nem vagyok az, Frank!
Tiffany az ölébe vette Franket, aki egy mopsz kutyus,
és fura hangon kezdett zaklatni, meg lealacsonyítani minket.
Olyan dolgokat mondott, amiket nem úszott volna meg,
ha nem használja a kutyát.
Úgy néztek ki, mint a kaka!
Frank teljesen rászállt Sophie-ra.
-Forgatnunk kéne! -Szundizok.
Látjátok, milyen lusta és rendetlen? Mindig ez van!
Egyre nyomasztóbb lett a hangulat. Nem tudtam, hogy kéne nemet mondani.
Ma egy…
Seggfej vagy!
Tiffany szemét volt. Egyre gyakoribbak lettek a dühkitörései. Egyre több volt a
-rázós szitu. -Jöjjön az első játékos! A kedvencem,
Gavin!
Nincs itt.
-Hogy? -Lebetegedett.
-Hogy? -Tiffany odavolt Gavinért, de nem
barátilag. Elég ízléstelen volt.
Gyerünk, nyald meg!
Nem fogom.
De igen!
Azért se.
Tiffany gusztustalanul flörtölt vele. Megkérdezte,
hogy feláll-e a farka, ha ránéz. A srác 12-13 éves volt.
Hadd nyalogassam le! Gyere ide szépen!
Gavin megpróbálta humorral elütni a dolgot.
Nem igazán értette, miről van szó. Tiffany odafigyelt rá,
hogy ne a szülők előtt csinálja.
Corinne sírt, amikor hazajött. Egyre több mindent árult el arról,
hogy mi folyik abban a házban.
Gyakran kérdezősködnek, de nem akarok róla beszélni.
Eléggé kiakadtam a hallottaktól. Miután megtudtam ezeket a dolgokat,
úgy döntöttem, ennyi volt. Kilépünk.
Ezután dühös SMS-eket kaptam.
Corinne-t egy csoportos SMS-ben rúgták ki.
Korábban nem fordult elő ilyen. Nem is értettem.
Nem tőlünk származott a dolog. Tiffany csinálta… rosszindulatból.
Corinne megkérdezte a többiektől, hogy mi a helyzet. Sawyer visszaírt,
hogy sajnálja, de kirúgják, ha szóba áll vele, és többé nem forgathat.
Másokat is rávett, hogy gyűlöljenek.
Mindennek elhordták Corinne-t. Úgy tettek, mintha hátba szúrta volna őket,
rossz barátnak nevezték.
Gyakorlatilag tiltólistára kerültem.
Nem mertünk szólni. Féltünk, hogy legközelebb mi következünk majd.
Tiffany rátalál azokra, akik híresek akarnak lenni.
Tudja, hol keresse őket. Tudja, kivel kell beszélni.
Tudja, mit akarsz hallani.
És aztán kihasznál téged.
Hunter, Piper, Tiffany és én gyakran lógtunk
együtt. Ha Tiffany ivott, nem fékezte a nyelvét,
és durva dolgokat mondott Piper füle hallatára. Például,
hogy a lánya pár év múlva milyen szexi lesz.
Épp élő adásban voltunk. Jól éreztük magunkat…
de az események váratlan fordulatot vettek. Rám erőszakolta magát.
Totál ledöbbentem.
TIFFANY, HUNTER ÉS PIPER ÜGYVÉDEIKEN KERESZTÜL MEGTAGADTÁK,
HOGY INTERJÚT ADJANAK, VAGY NYILATKOZZANAK A SOROZATBAN.
TIFFANY SMITH NYILVÁNOSAN TAGADJA A VOLT BANDATAGOK ÉS SZÜLEIK ÁLLÍTÁSAIT.
KÉSZÜLT NILE CAPPELLO CRUSHED CÍMŰ CIKKE ALAPJÁN